CELEX: 32020R1130
Language: bg
Date: 2020-07-30 00:00:00
Title: Регламент за изпълнение (ЕС) 2020/1130 на Съвета от 30 юли 2020 година за прилагане на член 21, параграф 2 от Регламент (ЕС) 2016/44 за ограничителни мерки с оглед на положението в Либия

31.7.2020   
               
               
                  BG
               
               
                  Официален вестник на Европейския съюз
               
               
                  L 247/14
               
            
         РЕГЛАМЕНТ ЗА ИЗПЪЛНЕНИЕ (ЕС) 2020/1130 НА СЪВЕТА
         от 30 юли 2020 година
         за прилагане на член 21, параграф 2 от Регламент (ЕС) 2016/44 за ограничителни мерки с оглед на положението в Либия
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз,
         като взе предвид Регламент (ЕС) 2016/44 на Съвета от 18 януари 2016 г. за ограничителни мерки с оглед на положението в Либия и за отмяна на Регламент (ЕС) № 204/2011 (1), и по-специално член 21, параграф 2 от него,
         като взе предвид предложението на върховния представител на Съюза по въпросите на външните работи и политиката на сигурност,
         като има предвид, че:
         
                     (1)
                  
                  
                     На 18 януари 2016 г. Съветът прие Регламент (ЕС) 2016/44.
                  
               
                     (2)
                  
                  
                     В съответствие с член 21, параграф 6 от Регламент (ЕС) 2016/44 Съветът направи преглед на списъка на посочените лица и образувания, който се съдържа в приложение III към посочения регламент.
                  
               
                     (3)
                  
                  
                     Съветът стигна до заключението, че ограничителните мерки срещу всички лица и образувания в списъка в приложение III към Регламент (ЕС) 2016/44 следва да бъдат запазени и че идентификационните данни за едно лице следва да бъдат актуализирани.
                  
               
                     (4)
                  
                  
                     Поради това приложение III към Регламент (ЕС) 2016/44 следва да бъде съответно изменено,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Приложение III към Регламент (ЕС) 2016/44 се изменя в съответствие с приложението към настоящия регламент.
         
         
            Член 2
            Настоящият регламент влиза в сила в деня след публикуването му в Официален вестник на Европейския съюз.
            
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 30 юли 2020 година.
            
               
                  За Съвета
               
               
                  Председател
               
               M. ROTH
            
         
         
            (1)  ОВ L 12, 19.1.2016 г., стр. 1.
      
      
         
            ПРИЛОЖЕНИЕ
            В раздел А (Лица) в приложение III към Регламент (ЕС) 2016/44 вписване 18 се заменя със следното:
            
               
                           „18.
                        
                        
                           GHWELL, Khalifa
                           известен още като AL GHWEIL, Khalifa
                           AL-GHAWAIL, Khalifa
                           GHAWIL, Khalifa Mohamed
                        
                        
                           Дата на раждане: 1 януари 1956 г. или 1 януари 1951 г.
                           Място на раждане: Misurata, Либия
                           Гражданство: Либия
                           Паспорт: A005465 (Либия), издаден на 12 април 2015 г., изтекъл на 11 април 2017 г.
                           и
                           J690P666 (Либия), издаден на 12 юни 2016 г., валиден до 11 юни 2024 г.
                           Пол: мъжки
                           Адрес: Qasr Ahmed Street, Misurata, Либия
                        
                        
                           Khalifa Ghwell е бил т.нар. „министър-председател и министър на отбраната“ на международно непризнатия Общ национален конгрес (ОНК) (известен още като „правителство на националното спасение“) и в това си качество е отговарял за неговите действия.
                           На 7 юли 2015 г. Khalifa Ghwell е демонстрирал своята подкрепа за Steadfastness Front (Alsomood) — нова военна сила от 7 бригади за предотвратяване формирането на правителство на единството в Триполи, като е присъствал на церемония по подписването за учредяването на тази организация с „председателя“ на ОНК Nuri Abu Sahmain.
                           Като „министър-председател“ на ОНК Ghwell има централна роля за възпрепятстването на създаването на правителство на националното съгласие, установено съгласно политическото споразумение за Либия.
                           На 15 януари 2016 г., в качеството си на „министър-председател и министър на отбраната“ на установения в Триполи ОНК, Ghwell е разпоредил да бъде арестуван всеки член на новия екип за сигурност, назначен от изпълняващия длъжността министър-председател на правителството на националното съгласие, който стъпи в Триполи.
                           На 31 август 2016 г. е дал заповед „министър-председателят“ и „министърът на отбраната“ на т.нар. „правителство на националното спасение“ да се завърнат на работа, след като Камарата на представителите (КП) отхвърля правителството на националното съгласие.
                        
                        
                           1.4.2016 г.“